38. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ ΚΑΙ  ΔΗΜΟΣΙΩΝ ΕΡΓΩΝ Αριθ. 3147 της 10 Φεβρ./6 Μαΐου 1959 Περί καθορισμού των αρμοδιοτήτων των Διευθυντών Περιφερειών Αθηνών και Θεσσαλονίκης των Σ.Ε.Κ. Έχοντες υπ' όψει: 1)Τας διατάξεις του άρθρ. 22 του από 4 Σεπτ. 1935 Ν.Δ/τος περί Διοικήσεως των Σιδηροδρόμων Ελληνικού Κράτους κ.λ.π. ως τούτο ηρμηνεύθη και συνεπληρώθη υπό του άρθρ. 7 του Νόμ. 486/1943, κυρωθέντος υπό της υπ’ αριθ. 300 της 30 Μαΐου 1946 πράξεως του Υπουργικού Συμβουλίου. 2)Την υπ’ αριθ. 8068 της 17 Ιουν. 1957 κοινήν απόφασιν των Υπουργών Οικονομικών και Συγκοινωνιών και Δημοσίων Έργων. 3)Τας από 11 Ιουν. 1958 και 28 Ιαν. 1959 αποφάσεις του Διοικητικού Συμβουλίου των Σιδηροδρόμων Ελληνικού Κράτους, και 4)Σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών διατυπωθείσαν εν τω υπ’ αριθ. 141 πρακτικώ αυτού της 19 Φεβρ. 1959, αποφασίζομεν: Ι.Εγκρίνομεν τας ανωτέρω από 11 Ιουν. 1958 και 28 Ιαν. 1959 αποφάσεις του Διοικητικού Συμβουλίου των Σ.Ε.Κ., εν σχέσει με τον καθορισμόν των αρμοδιοτήτων των Διευθυντών Περιφερειών Αθηνών και Θεσσαλονίκης εχούσας ως κάτωθι: Αι αρμοδιότητες εκάστου των ως άνω Διευθυντών είναι αι ακόλουθοι: Α΄.Γενική αρμοδιότης 1.Εκπροσωπεί τον Γενικόν Διευθυντήν έναντι των Αρχών και τρίτων εν γένει εις ας περιοχάς εκτείνεται το Δίκτυον της Περιφερείας. 2.Προΐσταται των υπηρεσιών και εποπτεύει επ’ αυτών επί της καλής εν γένει διοικήσεως του Προσωπικού. 3.Διοικεί το Δίκτυον της Περιφερείας κατά τας ισχυούσας εκάστοτε Διατάξεις και τας υπό της Γενικής Διευθύνσεως διδομένας οδηγίας, ευθυνόμενος έναντι ταύτης δια την ακριβή εκτέλεσιν των εντολών αυτής και των εν γένει κειμένων διατάξεων και δια την καλήν λειτουργίαν των υπ’ αυτών Υπηρεσιών. Β΄.Ειδικαί αρμοδιότητες   Διοικητική αρμοδιότης 1)Εγκρίνει την πρόσληψιν εκτάκτου ημερομισθίου εργατοτεχνικού προσωπικού προς εκτέλεσιν έργων αποκαταστάσεως του Δικτύου, εκτελουμένων δια πιστώσεων, ων η χρησιμοποίησις ενεκρίθη παρά του Γενικού Διευθυντού. 2)Προτείνει εις τον Γενικόν Διευθυντήν την πρόσληψιν του πάσης κατηγορίας ετέρου προσωπικού προς αντιμετώπισιν εκτάκτων αναγκών. Εις περίπτωσιν διακοπής της συγκοινωνίας, λόγω ατυχημάτων, πλημμυρών, πολεμικών συμβάντων κ.λ.π., εφ’ όσον άμεσος επέμβασις επιβάλλεται, προς αποφυγήν περαιτέρω ζημιών, δύναται να προσλάβη εργατικόν προσωπικόν, αναφέρων εντός πενθημέρου από της προκαλεσάσης την πρόσληψιν αιτίας εις την Γενικήν Διεύθυνσιν. 3)Ορίζει τα ημερομίσθια του προσλαμβανομένου κατά τα άνω υπό τούτου προσωπικού. 4)Εγκρίνει την καταβολήν Δευτερευουσών απολαυών συμφώνως προς τας διατάξεις του Κ.Δ.Α. και τας σχετικάς εγκυκλίους Διαταγάς. 5)Προτείνει εις τον Γενικόν Διευθυντήν τας προαγωγάς του Προσωπικού, συμφώνως προς τας διατάξεις του Κανονισμού του Προσωπικού. (Μετά την σελ. 124,04(α) Σελ. 124,05 125-45 Σιδηρόδρομοι Ελληνικού Κράτους 21.Γ.α.37-38 6)Προτείνει εις τον Γενικόν Διευθυντήν τας μεταθέσεις του προσωπικού. 7)Εγκρίνει την χορήγησιν των κανονικών αδειών. 8)Προτείνει την απονομήν ηθικών αμοιβών κατά τας διατάξεις του Κανονισμού. 9)Ασκεί την πειθαρχικήν εξουσίαν του Διευθυντού. 10)Προεδρεύει των πάσης φύσεως συμβουλίων, τα οποία προβλέπει δια το προσωπικόν του Δικτύου της Περιφερείας ο Κανονισμός του προσωπικού. β)Διαχειριστική αρμοδιότης 1)Προτείνει εις τον Γενικόν Διευθυντήν την ενέργειαν δημοπρασίας δια προμήθειαν υλικών, εκτέλεσιν έργων δι’ α υφίστανται εγκεκριμέναι πιστώσεις. 2)Προβαίνει εις εξαιρετικάς περιπτώσεις επειγούσης ανάγκης εις την προμήθειαν υλικών ή εκτέλεσιν έργων δια προχείρου διαγωνισμού και εντός των ορίων της εκάστοτε αρμοδιότητος του Γενικού Διευθυντού, εκχωρουμένης εις τούτον. 3)Διαθέτει κατά τας οδηγίας του Γενικού Διευθυντού τας εν τω προϋπολογισμώ πιστώσεις δια τας κυρίας και δευτερευούσας απολαυάς του προσωπικού. 4)Εγκρίνει την διάθεσιν των εν αποθήκη υλικών απογραφής και αναλώσεως. 5)Εγκρίνει την ενέργειαν πάσης φύσεως πληρωμών των ενεργουμένων εντός των ορίων της αρμοδιότητος αυτού ή εις εκτέλεσιν ειλημμένων αποφάσεων του Γενικού Διευθυντού ή του Διοικητικού Συμβουλίου ή κατ’ εφαρμογήν των όρων ισχυουσών και εν εκτελέσει ευρισκομένων συμβάσεων και υπογράφει τα σχετικά εντάλματα πληρωμής. 6)Εγκρίνει την εκμίσθωσιν των καφενείων των σταθμών, εστιατορίων κ.λ.π. κατόπιν δημοπρασίας, ενεργουμένης βάσει συγγραφής υποχρεώσεων εγκρινομένης υπό του Γενικού Διευθυντού. 7)Εγκρίνει την εκμίσθωσιν γηπέδων προς απόθεσιν ειδών προς μεταφοράν συμφώνως προς τα εν ισχύϊ τιμολόγια, 8)Προτείνει εις τον Γενικόν Διευθυντήν την μίσθωσιν ακινήτων. 9)Προτείνει εις τον Γενικόν Διευθυντήν την εκποίησιν αχρήστων υλικών ως και των αζητήτων. 10)Εγκρίνει την παροχήν ευκολιών μεταφοράς δωρεάν ή επί εκπτώσει βάσει των σχετικών διατάξεων του σχετικού κανονισμού. 11)Εντέλλεται την ενέργειαν τακτικού ή εκτάκτου ελέγχου της διαχειρίσεως των υπολόγων υπαλλήλων, απογραφής υλικών κ.λ.π. και φέρει εις γνώσιν της Γενικής Διευθύνσεως τ' αποτελέσματα  Σελ. 124,06 125-46 προτείνων ή και λαμβάνων αυτεπαγγέλτως τα ενδεικνυόμενα μέτρα εις περίπτωσιν διαπιστώσεως ανωμαλιών. 12)Εγκρίνει την καταβολήν αποζημιώσεως δι’ απωλείας ή φθοράς μεταφερομένων ειδών συμφώνως προς τας διατάξεις του κανονισμού Εκμεταλλεύσεως και μέχρι ποσού 10.000 δραχμών και καταλογίζει τους τυχόν υπαιτίους υπαλλήλους. γ)Τεχνική αρμοδιότης 1)Συντονίζει τας ενεργείας των υπηρεσιών του Δικτύου ή εισηγείται εις τον Γενικόν Διευθυντήν την λήψιν μέτρων προς τον σκοπόν τούτον. 2)Παρακολουθεί και ελέγχει τας αποδόσεις των Υπηρεσιών των εγκαταστάσεων και του τροχαίου τας ειδικάς καταναλώσεις καυσίμων και υλικών εν γένει και εντέλλεται προς τας υπ’ αυτόν υπηρεσίας ή εισηγείται εις τον Γενικόν Διευθυντήν την λήψιν μέτρων ή διεξαγωγήν μελετών προς τελείωσιν τούτων. 3)Παρακολουθεί την εμπορικήν και επιβατικήν κίνησιν του χώρου ον εξυπηρετεί το υπ’ αυτόν Δίκτυον και λαμβάνει ή εισηγείται την λήψιν μέτρων προς προσέλκυσιν ή δημιουργίαν κινήσεως. 4)Παρακολουθεί τα οικονομικά αποτελέσματα της Εκμεταλλεύσεως του υπ’ αυτόν Δικτύου και προτείνει αναπροσαρμογάς των τιμολογίων των μεταφορών. 5)Υπογράφει τα προς τας δημοσίας αρχάς ή ιδιώτας έγγραφα τα αφορώντα την Διοίκησιν ή την διαχείρισιν του υπ’ αυτόν Δικτύου, εφ’ όσον δια των εγγράφων τούτων δεν αναλαμβάνουσιν υποχρέωσίν τινα οι Σ.Ε.Κ. 6)Υπογράφει πάντα τα προς τας εν Αθήναις Υπηρεσίας έγγραφα των εν Θεσ/νίκη Υπηρεσιών πλην των αναγομένων εις απλήν παροχήν πληροφοριών, στατιστικών και λοιπών τρεχούσης φύσεως στοιχείων άτινα υπογράφουσιν οι αρμόδιοι Προϊστάμενοι των Υπηρεσιών. ΙΙ.Η ισχύς της παρούσης, δημοσιευομένης δια της Εφημερίδος της Κυβερνήσεως άρχεται αφ’ ης ήρξατο ισχύουσα η υπ’ αριθ. 1882/26.2.1954 κοινή απόφασις των Υπουργών Συγκοινωνιών και Οικονομικών δημοσιευθείσα εις το υπ' αριθ. 49 της 11 Μαρτ. 1954 Φύλλον Εφημερίδος της Κυβερνήσεως (τεύχος Β΄). 21.Γ.α.38 Σιδηρόδρομοι Ελληνικού Κράτους 